《池水久涸雨后生莲偶作》
宋代·李洪

绕郭荷花泛画船，枯池忽见叶田田。
艰生颇似石间柏，罕喻真成陆地莲。
要看露香明菡萏，不辞汲水弄漪涟。
况逢小雨临清晓，已见琼珠碎又圆。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。